32000R2452
L 282/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 2452/2000 НА КОМИСИЯТА
от 7 ноември 2000 година
за изменение на Регламент (ЕО) № 2808/98 относно определяне на подробни правила за прилагането на агрoмонетарния режим на еврото в селското стопанство
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора създаване на Европейската общност,
като взе предвид Регламент (ЕИО) № 2799/98 на Съвета от 15 декември 1998 г. относно определяне на агромонетарния режим на еврото (1), и по-специално член 9 от него,
като има предвид, че:
(1)
Член 5 от Регламент (ЕИО) № 2799/98 на Съвета предвижда възможността за даване на агромонетарни компенсации за мерките от структурно и екологично естество в случаите, когато обменният курс, приложим на датата на правопораждащия факт, е по-нисък от този, който се е прилагал преди това.
(2)
Горепосочените мерки са определени в член 10 от Регламент (ЕО) № 2808/98 на Комисията от 22 декември 1998 г. относно определяне на подробни правила за прилагането на агромонетарния режим на еврото в селското стопанство (2), изменен с Регламент (ЕО) № 1410/1999 (3).
(3)
Въпреки това Регламент (ЕО) № 1257/1999 на Съвета от 17 май 1999 г. относно подпомагане на развитието на селските райони от Европейския фонд за ориентиране и гарантиране на земеделието (ФЕОГА) и за изменение и отмяна на някои регламенти (4), въвежда нови мерки от структурно или екологично естество.
(4)
Настоящите позовавания трябва съответно да бъдат допълнени от тези в резултат от Регламент (ЕО) № 1257/1999.
(5)
Мерките, предвидени в настоящия регламент, са в съответствие със становищата на заинтересованите управителни комитети,
ПРИЕ НАСТОЯЩИЯ РЕГЛАМЕНТ:
Член 1
Следното се добавя в член 10, параграф 3 от Регламент (ЕО) № 2808/98:
„или тези, посочени в глави II, IV, V, VI или VIII от Регламент (ЕО) № 1257/1999 (5).
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 2000 година.